Manastir Bogorodica Pamakaristos
<s>Bogorodica Pamakaristos (danas Fetije džamija) je bio manastir u starom Carigradu.</s><s>Predstavlja jedan od retkih, uz Horu, spomenika preporoda Paleologa koji je podignut od temelja.</s><s>Manastir je od 1456. do 1587. godine bio sedište Vaseljenskog patrijarha, nakon čega je pretvoren u džamiju.</s><s>Manastirski kompleks su činile dve crkve smeštene uz severnu stranu spoljašnjeg zida, kao i brojne prateće zgrade, a danas se među njima izdvajaju katolikon i paraklesion.</s><s>Sam paraklesion je smešten severoistočno od crkve i njegove freske i arhitektura čine ga jednim od najlepših primera crkvenih građevina 13. veka.</s><s>Nekadašnja manastirska crkva se i dan danas koristi kao džamija, dok je paraklesion obnovljen i otvoren za javnost kao muzej.</s>

<s>Prošlost manastira 
Manastir je podigao protostrator Andronika II Paleologa (1282—1328) Mihajlo Glabas, iako se smatra da je na tom mestu već bila crkva.</s><s>Pretpostavlja se da je prvobitnu crkvu podigao Mihajlo VII Duka (1071—1078) u drugoj polovini 11. veka, mada ima naznaka da je na tom mestu postojala crkva još u IX veku.</s>

<s>Nakon pada Carigrada 1453. godine manastir je zadržao svoju ulogu, a smatra se da se u njemu odigrao istorijski susret patrijarha Genadija (1453—1456, 1458, 1462—1463, 1464) i Mehmeta II (1451—1481).</s><s>Tri godine nakon pada Carigrada sedište patrijaršije je premešteno iz svetih Apostola u manastir Pamakaristos.</s>

<s>Tokom treće vladavine patrijarha Simona I Trapezunca (1466, 1471—1474, 1481—1486) u manastiru je održan sinod na kom je odbačena firentinska unija.</s>

<s>Murat III (1282—1328) manastirsku crkvu pretvara 1587. godine u džamiju nazvavši je Fetije odnosno Pobeda, u slavu svog osvajanja Gruzije i Azerbejdžana.</s><s>Nakon toga je sedište patrijaršije prebačeno u crkvu Teotokos Paramit.</s>

<s>Ceo kompleks je vremenom zapušten, tako da ga su ga, poput Hore, predstavnici američkog vizantološkog instituta obnovili 1949. godine.</s><s>Nekadašnja manastirska crkva se i danas koristi kao džamija, ali je zato paraklesion pretvoren u muzej koji se po broju očuvanih mozaika nalazi odmah iza Aja Sofije i Hore.</s>

<s>Vidi još 
 Vizantijski Carigrad</s>

<s>Literatura 
 The Monastery of the Pammakaristos (www.patriarchate.org)</s>

<s>Spoljašnje veze</s>

<s>The Monastery of the Pammakaristos (www.patriarchate.org) 
 3D rekonstrukcija manastirske crkve (www.byzantium1200.com)</s>

<s>Crkve u Istanbulu
Džamije u Istanbulu
Muzeji u Istanbulu
Bizantske crkve
Manastiri‎</s>

